OpenLLM-France/wikimedia huggingface dataset:
# Sydney Wooderson

Sydney Wooderson (Camberwell, 30 d'agost de 1914 - Dorset, 21 de desembre de 2006) va ser un atleta anglès, especialista en les curses de mig fons i de fons, que va competir durant les dècades de 1930 i 1940.
Nascut a Camberwell, Londres, va estudiar a la Sutton Valence School, Kent. Amb 18 anys fou el primer sub-19 britànic en baixar dels quatre minuts i mig a la milla. Va guanyar el títol britànic d'aquesta distància entre 1935 i 1939. El 1934 va guanyar la medalla de plata de la milla als Jocs de l'Imperi Britànic.
El 1936 va prendre part en els Jocs Olímpics de Berlín, on quedà eliminat en sèries en la cursa dels 1.500 metres del programa d'atletisme. El 1938 guanyà una medalla d'or en els 1.500 metres del Campionat d'Europa d'atletisme que es va disputar a París.
La seva escassa visió el va alliberar del servei actiu durant la Segona Guerra Mundial. Es va incorporar al Royal Pioneer Corps i va ser bomber durant the Blitz i més tard operador de radar.
En tornar de la guerra, el 1945, va córrer la seva milla més ràpida amb un temps de 4' 04.2". Als Campionats d'Europa d'Oslo de 1946, va guanyar la medalla d'or en els 5.000 metres i el 1948 guanyà el títol nacional de les tres milles. Inicialment fou escollit per encendre la flama olímpica a l'estadi de Wembley als Jocs Olímpics d'Estiu de 1948, tot i que a darrera hora fou substituït per John Mark, més alt i "maco" que Wooderson. Durant la seva carrera va millorar el rècord del món dels 800 metres (1938) i la milla (1937).
El 2000 va ser guardonat amb a membre de l'Orde de l'Imperi Britànic. Va morir el dijous 21 de desembre de 2006 a Wareham, Dorset.

## Millors marques

* 800 metres. 1' 48.4" (1938)
* 1.500 metres. 3' 48.4" (1938)
* Milla. 4' 04.2" (1945)
* 5.000 metres. 14' 08.6" (1946)

## Bibliografia

* HADGRAFT, ROB.. SYDNEY WOODERSON : a very british hero.. [Place of publication not identified],: Book GUILD Publishing LTD, 2018. ISBN 1-912575-35-3.

## Referències

* ↑ «NUTS - AAA and National Championships Medallists - Mile/1500m». [Consulta: 11 maig 2020].
* 1 2 3 4 «Derek Pugh Olympic Results». sports-reference.com. Arxivat de l'original el 18 d’abril 2020. [Consulta: 5 maig 2020].
* ↑ «Wooderson: appearances were deceptive – Sports Journalists' Association» (en anglès britànic). [Consulta: 11 maig 2020].
* 1 2 3 Fitxa a trackfield.brinkster.net
* ↑ «NUTS - AAA and National Championships Medallists - 4M/3M/5000m». [Consulta: 11 maig 2020].
* ↑ Ridley, Mike. «A flaming travesty: Why was a British hero – dubbed the Mighty Atom – denied the ultimate accolade in 1948?», 27-07-2012. [Consulta: 11 maig 2020].
* ↑ «Athletics Weekly», 28-09-2007. Arxivat de l'original el 2007-09-28. [Consulta: 11 maig 2020].
# Aileen Meagher

Aileen Meagher (Halifax, 26 de novembre de 1910 - Halifax, 2 d'agost de 1987) va ser una atleta canadenca, especialista en curses de velocitat, que va competir durant la dècada de 1930.
El 1936 va prendre part en els Jocs Olímpics de Berlín, on va disputar dues proves del programa d'atletisme. Va guanyar la medalla de bronze en la prova del 4x100 metres, formant equip amb Dorothy Brookshaw, Mildred Dolson i Hilda Cameron, mentre en els 100 metres quedà eliminada en semifinals.
En el seu palmarès també destaquen un or, tres plates i un bronze als Jocs de l'Imperi Britànic de 1934 i 1938.
El 1935 va ser recompensada amb el Trofeu Velma Springstead, com a millor atleta femenina del Canadà. El 1965 fou incorporada al Canadian Olympic Hall of Fame. El 2018 fou considerada la vuitena millor atleta de Nova Escòcia.

## Millors marques

* 100 metres. 12,2" (1932)
* 200 metres. 24,8" (1938)

## Referències

* 1 2 3 «Aileen Meagher Olympic Results». sports-reference.com. Arxivat de l'original el 18 d'abril 2020. [Consulta: 10 febrer 2019].
* ↑ «Sidney Crosby to headline 'greatest sports dinner' in Nova Scotia». CBC Sports, 30-04-2018 [Consulta: 27 juliol 2018].
* ↑ Eileen Meagher a trackfield.brinkster.net
# Sándor Pósta

Sándor Pósta (Pánd, 25 de setembre de 1888 - Budapest, 4 de novembre de 1952) va ser un tirador hongarès que va competir a començaments del segle xx.
El 1924 va prendre part en els Jocs Olímpics de París, on disputà tres proves del programa d'esgrima. Guanyà la medalla d'or en la prova de sabre individual, la de plata en la de sabre per equips i la de bronze en la de floret per equips.

## Referències

* ↑ «Sándor Pósta Olympic Results». sports-reference.com. Arxivat de l'original el 17 d'abril 2020. [Consulta: 9 abril 2018].
# Diane Leather

Diane Leather (Streetly, 7 de gener de 1933 - Truro, 5 de setembre de 2018) fou una atleta anglesa, especialista en curses de mig fons que va competir durant la dècada de 1960. Fou la primera dona en córrer la milla en menys de cinc minuts.
De petita va jugar a lacrosse i després de veure els Jocs Olímpics de 1952 es va interessar en l'atletisme. Mentre estudiava química al Birmingham College of Technology es va unir al club d'atletisme Birchfield Harriers de Birmingham i va ser entrenada per Doris Nelson Neal. Un cop llicenciada va treballar com a química analítica a la Universitat de Birmingham.
Neal va veure en Leather el potencial per les curses de llarga distància en un moment que la cursa femenina més llarga eren els 200 metres, després que en la final dels 800 metres dels Jocs Olímpics d'Estiu de 1928 moltes de les finalistes arribessin a meta extremadament cansades. Neal entrenà a Leather per córrer la milla, cursa en la qual va establir ben aviat el rècord del món amb un temps de 5'02.6".
El 29 de maig de 1954 Leather va trencar la barrera de 5 minuts amb un temps de 4 minuts i 59,6 segons en el campionat de l'AAA disputat a Birmingham. El 1955 va rebaixar el rècord en 15 segons, deixant-lo en els 4'45". Aquest rècord no fou millorat fins al 1962, quan Marise Chamberlain el deixà en 4'41,4".
Va guanyar dues medalles de plata en els 800 metres al Campionat d'Europa d'atletisme de 1954, rere Nina Otkalenko, i 1958, rere Ielizaveta Iermolaieva. Guanyà dues vegades el Cros de les Nacions, el 1954 i 1955, i quatre vegades el campionat nacional de cros.
Va tancar la seva carrera esportiva participant als Jocs Olímpics d'Estiu de 1960, on quedà eliminada en sèries en la cursa dels 800 metres.

## Millors marques

* 800 metres. 2'06.6" (1958)

## Referències

* 1 2 3 «A pioneer of women's running and the first female to run a sub-five-minute mile,I Diane Leather, has died - Runner's World» (en anglès).
* ↑ Diane Leather, first woman to run a mile in under five minutes, dies at 85 Washington Post
* 1 2 Ingle, Sean. «Sixty years ago Diane Leather smashed world record but not sex barrier | Sean Ingle» (en anglès), 25-05-2014.
* ↑ «Diane Leather, 85, First Woman to Run Mile in Under 5 Minutes, Dies». The New York Times, 12-09-2018. [Consulta: 8 juliol 2019].
* ↑ «Athletics photographic encyclopedia, athlete, olympic games, world championship, european championship & hero images by». Sporting-heroes.net. [Consulta: 17 octubre 2013].
* ↑ «50 Years Ago Roger Bannister Became a Sporting Legend with his Four Minute Mile : Why is his Female Equivalent Just Seen as an Also Ran ?». The Independent [Londres] [Consulta: 17 octubre 2013].
* ↑ Sears, Edward Seldon. «The Modern Superstars (1950-2000)». A: Running Through the Ages. Jefferson, North Carolina: McFarland & Company, Inc., 2001, p. 283. ISBN 9780786409716.
* ↑ International Cross Country Championships. GBR Athletics. Retrieved on 3 April 2015.
* ↑ Diane Leather a Sports Reference (arxivat)
* ↑ «Track and Field Statistics». [Consulta: 17 agost 2020].
# Siphamia elongata

Siphamia elongata és una espècie de peix pertanyent a la família dels apogònids.

## Descripció

* Pot arribar a fer 4,5 cm de llargària màxima.
* És de color gris.

## Hàbitat

És un peix marí, associat als esculls i de clima tropical que viu fins als 15 m de fondària.

## Distribució geogràfica

Es troba al Pacífic occidental: les illes Filipines.

## Observacions

És inofensiu per als humans.

## Referències

* ↑ Weber M., 1909. Diagnosen neuer Fische der Siboga-Expedition. Notes Leyden Mus. v. 31 (note 4). 143-169.
* ↑ uBio (anglès)
* ↑ Lachner, E. A., 1953. Family Apogonidae: cardinal fishes. A: Schultz et al., Fishes of the Marshall and Marianas Islands. Bull. U. S. Natl. Mus. Núm. 202 (v. 1): 412-498.
* ↑ The Taxonomicon (anglès)
* 1 2 3 4 «Siphamia elongata» (en anglès). FishBase. Froese, Rainer; Pauly, Daniel (editors).
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 1. Eels- Snappers, Muraenidae - Lutjanidae. Zoonetics, Austràlia. 302 p.
* ↑ Kuiter, R.H. i T. Tonozuka, 2001.
* ↑ Allen, G.R., 1999. Apogonidae. Cardinalfishes. P. 2602-2610. A: K.E. Carpenter i V.H. Niem (eds.). FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.
* ↑ Werner, T.B. i G.R. Allen, 2000. A rapid marine biodiversity assessment of the Calamianes Islands, Palawan province, Philippines. RAP Bulletin of Biological Assessment 17. Washington DC, Estats Units:Conservation International.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.

## Enllaços externs

* BioLib (anglès)
* AQUATAB
# Sylvia Cheeseman

Sylvia Cheeseman (Richmond, 19 de maig de 1929) és una ex-atleta anglesa, especialista en curses de velocitat, que va competir durant les dècades de 1940 i 1950. De casada, i fruit del seu matrimoni amb el també atleta John Disley, fou coneguda com a Sylvia Disley.
El 1948 va prendre part en els Jocs Olímpics de Londres, on quedà eliminada en semifinals en la prova dels 200 metres del programa d'atletisme. Quatre anys més tard, als Jocs de Hèlsinki, va disputar dues proves del programa d'atletisme. Va guanyar la medalla de bronze en la prova del 4x100 metres, formant equip amb June Foulds, Jean Desforges i Heather Armitagen, mentre en la cursa dels 200 metres tornà a quedar eliminada en semifinals.
En el seu palmarès també destaca una medalla de plata i una de bronze als Jocs de la Commonwealth de 1950.

## Millors marques

* 100 metres. 12,0" (1954)
* 200 metres. 24,4" (1949)

## Referències

* 1 2 3 4 «Sylvia Cheeseman Olympic Results». sports-reference.com. Arxivat de l'original el 18 d’abril 2020. [Consulta: 15 novembre 2019].
* ↑ Fitxa a trackfield.brinkster.net
# Portada/efemèride octubre 31

Indira Gandhi
« 30 d'octubre · 31 d'octubre · 1 de novembre »
# Andreas Gregor

Andreas Gregor (Dresden, 27 d'abril de 1955) és un remer alemany, ja retirat, que va competir sota bandera de la República Democràtica Alemanya durant les dècades de 1970 i 1980. N'era el timoner.
El 1980 va prendre part en els Jocs Olímpics d'Estiu de Moscou, on guanyà la medalla d'or en la prova del quatre amb timoner del programa de rem. Formà equip amb Dieter Wendisch, Ullrich Diessner, Walter Diessner i Gottfried Dohn.
En el seu palmarès també destaquen quatre medalles d'or al Campionat del Món de rem, el 1977, 1978, 1982 i 1983, sempre en el quatre amb timoner.

## Bibliografia

* Volker Kluge: Das große Lexikon der DDR-Sportler. Die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Schwarzkopf & Schwarzkopf, Berlin 2000, ISBN 3-89602-348-9.

## Referències

* ↑ «Olympedia – Andreas Gregor». [Consulta: 19 juny 2022].
* ↑ «Rudern - Weltmeisterschaften. Vierer mit Steuermann - Herren». [Consulta: 16 juny 2022].
# Tadayoshi Yokota

Tadayoshi Yokota (japonès: 横田忠義) (Mitoyo, 26 de setembre de 1947 - 9 de maig de 2023) va ser un jugador de voleibol japonès que va competir durant les dècades de 1960 i 1970.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol. Quatre anys més tard, als Jocs de Múnic, guanyà la medalla d'or en la mateixa competició. El 1976, a Mont-real, disputà els seus tercers i darrers Jocs Olímpics, en què fou quart en la competició de voleibol. En el seu palmarès també destaquen dues medalles de bronze al Campionat del Món de voleibol de 1970 i 1974 i tres medalles d'or als Jocs Asiàtics de 1966, 1970 i 1974.

## Referències

* ↑ «Kenji Shimaoka Olympic Results». sports-reference.com. Arxivat de l'original el 17 d’abril 2020. [Consulta: 1r octubre 2019].
* ↑ «Men Volleyball VII World Championship 1970 Sofia (BUL) - 20.09-02.10 - Winner East Germany». todor66.com. [Consulta: 1r octubre 2019].
# Dick Eve

Dick Eve (Parramatta, 19 de març de 1901 - Concord, 13 de març de 1970) va ser un saltador australià que va competir durant la dècada de 1920.
El 1924 va prendre part en els Jocs Olímpics de París, on va disputar dues proves del programa de salts. En la competició de palanca alta va guanyar la medalla d'or, aconseguint d'aquesta manera la primera medalla d'or per a un saltador australià en uns Jocs. En la prova del trampolí de 3 metres fou cinquè.

## Referències

* ↑ «Harold Clarke Olympic Results». sports-reference.com. Arxivat de l'original el 18 de setembre 2011. [Consulta: 8 gener 2018].
* ↑ «Sport Australia Hall of Fame profile». Arxivat de l'original el 2018-01-08. [Consulta: 8 gener 2018].
* ↑ «Australian Olympic Committee Profile». Arxivat de l'original el 2015-09-24. [Consulta: 8 gener 2018].
# Siphamia tubulata

Siphamia tubulata és una espècie de peix pertanyent a la família dels apogònids.

## Reproducció

Els ous són incubats a la boca.

## Hàbitat

És un peix marí, bentopelàgic i de clima tropical, els individus adults del qual viuen sobre fons tous del litoral.

## Distribució geogràfica

Es troba al Pacífic occidental central: Austràlia i Papua Nova Guinea.

## Observacions

És inofensiu per als humans.

## Referències

* ↑ Weber M., 1909. Diagnosen neuer Fische der Siboga-Expedition. Notes Leyden Mus. v. 31 (note 4). 143-169.
* ↑ uBio (anglès)
* ↑ Weber, M., 1909. Diagnosen neuer Fische der Siboga-Expedition. Notes Leyden Mus. v. 31 (note 4): 143-169.
* ↑ Catalogue of Life (anglès)
* ↑ The Taxonomicon (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
* 1 2 3 «Siphamia tubulata» (en anglès). FishBase. Froese, Rainer; Pauly, Daniel (editors).
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Kailola, P.J., 1987. The fishes of Papua New Guinea: a revised and annotated checklist. Vol. II Scorpaenidae to Callionymidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Convent de Sant Francesc de Tàrrega

El Convent de Sant Francesc de Tàrrega va ser un cenobi establert pels franciscans a Tàrrega el 1319. Estava ubicat fora del nucli urbà, al sud de la vila i a l'altra banda del riu Ondara, vora el camí de Verdú i Granyena. Va desaparèixer el 1874.
El papa Joan XXII va emetre una butlla autoritzant la fundació el 1319 després que el rei Jaume II, el bisbe de Vic Berenguer de Guàrdia la vila de Tàrrega demanéssin la vinguda dels franciscans. El 1322 l'edifici estava en construcció i Jaume II va ordenar la cessió dels béns dels afectats per la lepra per la construcció del monestir dels franciscans a canvi que els frares cuidessin els malalts. Alfons el Benigne va autoritzar els franciscans l'ús de les aigües del rec comtal que passava prop del monestir.
El 1340 Pere el Cerimoniós va ordenar la construcció d'un pont sobre el riu d'Ondara que separava el convent del nucli de la vila. Al segle xvi l'església, que estava situada al costat del riu, es va ensorrar, i Felip II va autoritzar el 1566 la recollida de fons per la seva reconstrucció. Aquesta reconstrucció no es va fer i la casa va quedar abandonada. Durant un temps s'hi van establir els dominics i els carmelites descalços, fins que a partir del 1599 el convent va passar a estar ocupat pels agustins. Amb la desamortització de Mendizábal del 1836 va passar a estar desocupat fins que la riuada de Santa Tecla del 1874 el va deixar en estat de ruïna.
Excavacions arqueològiques n'han recuperat algunes estructures soterrades, tot i que no és visitable. S'hi han trobat restes d'un enllosat delimitat per dos murs amb una canalització central que devia ser una canalització de sortida d'aigües d'un molí vinculat a l'activitat agrícola i industrial del convent. Entre els sediments hi havia restes materials, ceràmiques vidriades dels tallers de Paterna i Manisses, ceràmiques grises, de cuita reductora, de Verdú i peces d'altres procedències dels segles XV i XVI.

## Referències

* 1 2 3 Convent de Sant Francesc de Tàrrega, Monestirs de Catalunya, desembre 2012
* 1 2 3 Convent dels framenors, Museu de Tàrrega, 2014
* ↑ Jaume Badias i Oriol Saula: Les excavacions arqueològiques a l'antic convent de Sant Agustí de Tàrrega, Urtx, núm 10, 1997
# Elisa Caroline Bommer

Elisa Caroline Destrée de Bommer (Laeken, 2 d'agost de 1832 - Brussel·les, 17 de desembre de 1910) va ser una botànica i micòloga belga. Va estar casada amb el pteridòleg Jean Édouard Bommer (1829-1895). Va ser curadora del jardí Botànic de Brussel·les i professora a la Universitat de Brussel·les.
Va realitzar expedicions botàniques als Països Baixos, Índia, Xina, Vietnam.

## Algunes obres

* e.c.Bommer. 1879. Catalogue des champignons observés aux environs de Bruxelles, 22 pp.
* --------------, m.f.Rosseau. 1884. Florule mycologique des environs de Bruxelles. Ed. C. Annoot-Braeckman, Ad. Hoste, Succ. 353 pp.
* --------------, --------------. 1887. Contributions à la flore mycologique de Belgique, II. Bull. Royale de la Société de Botanique de Belgique 26: 187-241
* --------------, --------------. 1890. Contributions à la flore mycologique de Belgique. Bull. Royale de la Société de Botanique de Belgique 29: 205-302
* --------------. 1905. Champignons. Expédition antarctique Belge: Rapports scientifiques. Vol. 7 : resultats del viatge de S.Y. Bélgica en 1897-1898-1899 : reports científics. Ed. Impr. J.E. Buschmann, 16 pp.

## Honors
### Epònims

* (Chaetomiaceae) Bommerella Marchal

## Referències

* ↑ http://www.cybertruffle.org.uk/people/0002498_.htm
* ↑ Ann. Soc. Sci. Brux. Ser. B liii. 62 1933 (IK)
* ↑ Es poden consultar els tàxons descrits per aquest autor a International Plant Names Index (anglès)
# Sylvia Dördelmann

Sylvia Dördelmann (Waltrop, 7 d'abril de 1970), de casada Vedder, és una exremadora alemanya que va competir durant les dècades de 1980 i 1990. Fins a la reunificació alemanya ho va fer sota bandera de la República Federal Alemanya.
El 1992 va participar en els Jocs Olímpics de Barcelona, on va guanyar la medalla de bronze en la prova del vuit amb timoner del programa de rem. En el seu palmarès també destaca una medalla d'argent al Campionat del món de rem.

## Referències

* ↑ «Sylvia Dördelmann Olympic Results». sports-reference.com. Arxivat de l'original el 17 d'abril 2020. [Consulta: 26 octubre 2019].
* ↑ Fitxa a worldrowing.com - FISA
# Aimé Haegeman

Aimé Haegeman (Ixelles, 1861 – 1935) va ser un genet belga que va competir a cavall del segle xix i el segle xx. El 1900 va prendre part en els Jocs Olímpics de París en el concurs de salts d'obstacles del programa d'hípica, en què guanyà la medalla d'or amb el cavall Benton II.

## Referències

* ↑ «Aimé Haegeman Olympic Results». sports-reference.com. Arxivat de l'original el 2 de novembre 2009. [Consulta: 15 setembre 2015].
# Tadeusz Friedrich

Tadeusz Friedrich (Nowy Sącz, 7 de juliol de 1903 - Cracòvia, 10 d'octubre de 1976) va ser un tirador polonès que va competir durant la dècada de 1920 i 1930. Estava casat amb l'atleta Felicja Schabińska.
Va guanyar la medalla de bronze en la competició de sabre per equips als Jocs Olímpics de 1928 i 1932. A nivell nacional guanyà 9 títols en diferents armes.
El 1944 va lluitar en l'aixecament de Varsòvia. En acabar la guerra va fer d'entrenador.

## Referències

* 1 2 3 «Tadeusz Friedrich Olympic Results». sports-reference.com. Arxivat de l'original el 17 d'abril 2020. [Consulta: 27 maig 2018].
# Eric Liddell

Eric Henry Liddell (Tianjin, Xina, 16 de gener de 1902 – Weixian, Xina, 21 de febrer de 1945) fou un atleta escocès campió olímpic dels 400 metres llisos als Jocs Olímpics de París 1924, jugador de rugbi com a 3/4 ala per la Selecció de rugbi d'Escòcia i que serví com a missioner protestant a la Xina. La seva història, juntament amb la de l'atleta Harold Abrahams, foren portades en part a la pantalla gran amb la pel·lícula Carros de Foc (1981).